Document ID: 32005R0430

KOMISIJAS REGULA (EK) Nr. 430/2005
(2005. gada 15. marts)
par Padomes Regulas (EK) Nr. 577/98 par darbaspēka izlases veida apsekojuma organizēšanu Kopienā īstenošanas kārtību attiecībā uz datu pārraidei izmantojamo kodēšanu sākot ar 2006. gadu un izlases grupas lietojumu statistikas datu iegūšanai par strukturālajiem mainīgajiem lielumiem
EIROPAS SAVIENĪBAS KOMISIJA,
ņemot vērā Eiropas Savienības dibināšanas līgumu,
ņemot vērā Eiropas Padomes 1998. gada 9. marta Regulu (EK) Nr. 577/98 par darbaspēka izlases veida apsekojuma organizēšanu Kopienā (1), un jo īpaši tās 3., 4. panta 3. un 4. punktu,
tā kā:
(1)
Saskaņā ar Regulas (EK) Nr. 577/98 4. panta 3. punktu ir nepieciešami ieviešanas pasākumi, lai definētu datu pārraidē izmantojamo mainīgo lielumu kodēšanu.
(2)
Saskaņā ar Regulas (EK) Nr. 577/98 4. panta 4. punktu mainīgo lielumu sarakstu, še turpmāk strukturālie mainīgie lielumi, var noteikt no apsekojuma mainīgajiem lielumiem, kas jāapseko vienīgi kā gada vidējie mainīgie lielumi par 52 nedēļu pārskata periodu, nevis kā ceturkšņa vidējie lielumi. Šā iemesla dēļ ir jāizstrādā nosacījumi par izlases grupas lietojumu statistikas datu iegūšanā par strukturālajiem mainīgiem lielumiem.
(3)
Ņemot vērā nodarbinātības un bezdarba datu svarīgumu, šo rādītāju kopsummai ir jāsakrīt neatkarīgi no tā vai tā ir iegūta no gada izlases grupas vai pamatojoties uz gada vidējo mainīgo lielumu, kas iegūts no četru ceturkšņu pilnas izlases.
(4)
Ņemot vērā ad hoc modulī apkopoto datu svarīgumu, šai informācijai ir jābūt savienojamai ar jebkuru citu apsekojuma mainīgo lielumu.
(5)
Šajā regulā paredzētie pasākumi ir saskaņā ar atzinumu, ko sniegusi Statistikas programmas komiteja, kas izveidota ar Padomes 1989. gada 19. jūnija Lēmumu 89/382/EEK, Euratom (2),
IR PIEŅĒMUSI ŠO REGULU.
1. pants
Nosacījumi par izlases grupas lietojumu strukturālo mainīgo lielumu datu vākšanā ir izklāstīti I pielikumā.
2. pants
Sākot ar 2006. gadu mainīgo lielumu kodi, ko izmanto datu pārraidei, ir norādīti II pielikumā.
3. pants
Regula stājas spēkā divdesmitajā dienā pēc tās publicēšanas datuma Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 15. martā

Labels: 12
9
19